"Матбугат.ру" укучысының солдаттан кайту ВИДЕОсы укучыларыбызда күз яшьләре чыгарды

	Укучыбыз бик хисси видео җибәрде. Солдат егет әнисе янына кайта. Артта дуслары баян тотып озаталар. Кочаклашу, чәчәкләр, күз яшьләре... Видеодагы солдат – “Матбугат.ру” укучысы Ильяс Фәрхуллин. Теләче егете шушы көннәрдә армия хезмәтеннән әнә шулай кайткан.	 Бу видео инстаграмыбызда укучыларны битараф калдырмады. Комментарийларда алар болай дип яза: “Мурашки! Пусть все солдаты возвращаются”, “Ай, күзгә яшьләр тулды”, “Сөбханаллаһ, сөенечле мизгелләр”, “Бар солдат та исән-имин булып туган йортларына кайтсыннар”... Солдат Ильяс Фәрхуллин – үзе дә иҗади егет. Музыкант, баянчы, гармунчы, курайда уйный, каләм дә тибрәтә. 
	---	
Матбугат.ру

	№ --- | 13.07.2021	


